हम अक्सर देखते हैं कि मजदूर का बेटा या बेटी अधिकारी बन जाता है और किसान के बच्चे मंत्री बन जाते हैं। आखिर कैसे निर्मित होते हैं ये योग्य योग! आखिर इन्हें ऐसी विशेषता कैसे हासिल हो जाती है कि ये भीड़ से अलग हो जाते हैं। हम चाहते तो हैं कि हमारी जन्म लेने वाली संतान (Kids) बहुत आगे बढ़े, राजयोग प्राप्त करे, लेकिन सामान्य व्यक्ति कभी भी यह मार्ग जानने का प्रयास नहीं करता, जिससे उसकी आनेवाली संतान यश और प्रतिष्ठा प्राप्त करे। हालांकि, संतान प्राप्ति के बाद हम उसकी शिक्षा-दीक्षा का विशेष ख्याल रखते हैं। बच्चे को बेहतर स्कूल और साधन उपलब्ध कराते हैं, पर कई बार शायद ये सारे प्रयास सफल नहीं हो पाते। और वही सैकड़ों उदाहरण (Hundred of Examples) ऐसे भी हैं कि बच्चे फुटपाथ पर लैंप शेड के नीचे पढ़ाई करते हुए टॉप पर पहुंच गए। यानी कुछ लोग छोटे-छोटे या थोड़े से प्रयासों से आगे निकल जाते हैं और कुछ लोग सिर्फ संघर्ष करते रह जाते हैं। हम अक‍सर सुनते हैं और कहते भी हैं कि उसका भाग्य (Future) बहुत अच्छा है या वह बहुत किस्मत वाला है, पर ये कौन से लोग होते हैं जिनका भाग्य इतना अच्छा हो जाता है। आखिर कैसे इनका भाग्य इतना प्रबल हो जाता है!